Nine people arested for attack on UP Pratapgarh MP video was viral | ବିଜେପି ସାଂସଦ ସଭାଗାରରେ ପହଞ୍ଚିବା ଆଗରୁ ପୂର୍ବ କଂଗ୍ରେସ ସାଂସଦ ଓ ତାଙ୍କ ବିଧାୟିକା ଝିଅ ସେଠାରେ ପହଞ୍ଚିଥିଲେ । କିଛି ସମୟ ପରେ ବିଜେପି ସାଂସଦଙ୍କୁ ଚିରା କୁର୍ତ୍ତା ପିନ୍ଧି ଛୋଟେଇ ଛୋଟେଇ ବାହାରକୁ ଆସୁଥିବା ଦେଖାଯାଇଥିଲା ।
Share this:
ନୂଆ ଦିଲ୍ଲୀଃ ଉତ୍ତର ପ୍ରଦେଶର ପ୍ରତାପଗଡ଼ର ସାଂସଦ ସଙ୍ଗମ ଲାଲ ଗୁପ୍ତାଙ୍କ ଉପରେ ହୋଇଥିବା ଆକ୍ରମଣ ଘଟଣାରେ (Pratapgarh BJP MP Sangam Lal Gupta attacked) ପୋଲିସ କଂଗ୍ରେସ ଦଳର ନଅ ଜଣ ଦଳର କର୍ମୀଙ୍କୁ ଗିରଫ କରିଛି। ପ୍ରତାପଗଡ଼ ଜିଲ୍ଲାରେ ଚାଲିଥିବା ଗରିବ କଲ୍ୟାଣ ମେଳା ସମୟରେ ବିଜେପି ସାଂସଦଙ୍କୁ ଗୋଡ଼ାଇ ଗୋଡ଼ାଇ କିଛି ଲୋକ ପିଟିଥିଲେ । ସେହି ଘଟଣାର ଭିଡିଓ ଭାଇରାଲ୍ ହୋଇଥିଲା (viral video)।
ସେହି ଆକ୍ରମଣରେ ସମ୍ପୃକ୍ତି ସନ୍ଦେହରେ ରାଜ୍ୟ ପୋଲିସ କଂଗ୍ରେସର ଅନେକ ସ୍ଥାନୀୟ ନେତା ଓ ଦଳୀୟ କାର୍ଯ୍ୟକର୍ତ୍ତାଙ୍କ ଘରେ ଚଢ଼ାଉ କରିଥିଲା । ସେପ୍ଟେମ୍ବର ୨୭ ତାରିଖରେ ନଅ ଜଣ କଂଗ୍ରେସ କାର୍ଯ୍ୟକର୍ତ୍ତାଙ୍କୁ ଗିରଫ କରାଯାଇଛି ବୋଲି ପୋଲିସ ତରଫରୁ କୁହାଯାଇଛି ।
ଏହା ବି ପଢ଼ନ୍ତୁ | ଗଞ୍ଜାମରେ ବାତ୍ୟା ପରେ ୨ ମହିଳା ନବଜାତ ଝିଅଙ୍କ ନାଁ ରଖିଲେ 'ଗୁଲାବ'; ବାତ୍ୟାର ନାଁ କିଏ ଦେଇଥିଲା?
ଉତ୍ତର ପ୍ରଦେଶର ପ୍ରତାପଗଡ଼ ନିର୍ବାଚନ ମଣ୍ଡଳୀରୁ ବିଜେପି ସାଂସଦ ସଙ୍ଗମ ଲାଲ ଗୁପ୍ତା (Sangam Lal Gupta) ପ୍ରତାପଗଡ଼ ଜିଲ୍ଲାର ସଙ୍ଗିପୁର ବ୍ଲକର ଗରିବ କଲ୍ୟାଣ ମେଳାରେ ସେପ୍ଟେମ୍ବର ୨୫ ତାରିଖ ଅପରାହ୍ଣରେ ମୁଖ୍ୟ ଅତିଥି ରୂପେ ଭାଗ ନେବା ପାଇଁ ପହଞ୍ଚିବା ବେଳେ ତାଙ୍କୁ କଂଗ୍ରେସ ସମର୍ଥକମାନେ ଗୋଡ଼ାଇ ଗୋଡ଼ାଇ ପିଟିଥିଲେ । ଏହି ଆକ୍ରମଣର ଏକ ଭିଡିଓ ମଧ୍ୟ ଇଣ୍ଟରନେଟରେ ଘୂରି ବୁଲୁଛି । ଭାଇରାଲ ଭିଡିଓରେ (UP MP viral video) କଂଗ୍ରେସ ସମର୍ଥକମାନେ ବିଜେପି ସାଂସଦଙ୍କ ଉପରକୁ ପଥର ଫିଙ୍ଗୁଥିବା ଓ ତାଙ୍କୁ ଗୋଡ଼ାଉଥିବାର ଦେଖାଯାଉଛି ।
ଏଇଠି ଦେଖନ୍ତୁ ସେହି ଘଟଣାର ଏକ ଭିଡିଓଃ
This violence is outcome of resentment,
ସଙ୍ଗମ ଲାଲ ଗୁପ୍ତା କାର୍ଯ୍ୟକ୍ରମ ସ୍ଥଳରେ ପହଞ୍ଚିବା ପୂର୍ବରୁ ସ୍ଥାନୀୟ କଂଗ୍ରେସ ନେତା ତଥା ପୂର୍ବ ସାଂସଦ ପ୍ରମୋଦ ତିୱାରୀ ଓ ତାଙ୍କ ଝିଅ ତଥା ବିଧାୟିକା ଆରାଧନା ମିଶ୍ର (ମୋନା) ସେଠାରେ ପହଞ୍ଚିଥିଲେ । ସଙ୍ଗମ ଲାଲ ଗୁପ୍ତା ପହଞ୍ଚିବା ପରେ ଉଭୟ ବିରୋଧୀ ନେତାଙ୍କ ସମର୍ଥକମାନେ ପରସ୍ପର ସପକ୍ଷରେ ସ୍ଲୋଗାନ୍ ଦେବା ଆରମ୍ଭ କରିଥିଲେ । ସଙ୍ଗେ ସଙ୍ଗେ ସମର୍ଥକମାନେ ପରସ୍ପର ସହ ମାରପିଟ୍ କରିବା ଆରମ୍ଭ କରିଥିଲେ । ପ୍ରମୋଦ ତିୱାରୀଙ୍କ ସହ ବି ଧକ୍କାମୁଖି ହୋଇଥିଲା । କିଛି ସମୟ ପରେ ସଙ୍ଗମ ଲାଲ ଗୁପ୍ତାଙ୍କୁ ଚିରା କୁର୍ତ୍ତା ପିନ୍ଧି ଛୋଟେଇ ଛୋଟେଇ ସଭାଗାର ବାହାରକୁ ଆସୁଥିବା ଦେଖାଯାଇଥିଲା ।
ସେତିକି ବେଳେ କିଛି କଂଗ୍ରେସ ସମର୍ଥକ ତାଙ୍କ ଗାଡ଼ି ଉପରକୁ ଟେକା ପଥର ଫିଙ୍ଗୁଥିଲେ ଓ ତାଙ୍କ ସହ ତାଙ୍କ ସମର୍ଥକମାନଙ୍କୁ ଗୋଡ଼ାଇ ଗୋଡ଼ାଇ କିଛି ଦୂର ପର୍ଯ୍ୟନ୍ତ ନେଇଯାଇଥିଲେ । ସଙ୍ଗମ ଲାଲ ଗୁପ୍ତା କହିଛନ୍ତି ଯେ ଲୋକେ ତାଙ୍କୁ ପିଟିବା ସହ ଜଣେ ପୋଲିସ ଇନସ୍ପେକ୍ଟରଙ୍କୁ ବି ପିଟିଥିଲେ ।
ଏହି ଘଟଣା ପରେ ବିଜେପି ସାଂସଦ ଅଭିଯୋଗ କରିଥିଲେ ଯେ ଏକ ସାମାଜିକ କାର୍ଯ୍ୟକ୍ରମରେ ପୂର୍ବତନ କଂଗ୍ରେସ ସାଂସଦ ପ୍ରମୋଦ ତିୱାରୀ ତାଙ୍କ ଅନୁଗାମୀମାନଙ୍କ ସହ ତାଙ୍କୁ ଓ ଅନ୍ୟ ବିଜେପି କାର୍ଯ୍ୟକର୍ତ୍ତାଙ୍କୁ ମାଡ଼ ମାରିଥିଲେ। ବିଜେପି ସାଂସଦଙ୍କ ଅଭିଯୋଗ ପାଇବା ପରେ ଉତ୍ତର ପ୍ରଦେଶ ପୋଲିସ ପ୍ରମୋଦ ତିୱାରୀ ଓ ତାଙ୍କ ଝିଅଙ୍କ ବିରୋଧରେ ଏକ ଅଭିଯୋଗ ପଞ୍ଜିକରଣ କରିଥିଲା।
ଗୁପ୍ତା ନିଜ ଅଭିଯୋଗରେ ଲେଖିଥିଲେ ଯେ ସଙ୍ଗୀପୁର ଥାନାଧିକାରୀ ତୁଷାର ଦତ୍ତ ତ୍ୟାଗୀ ତାଙ୍କୁ ବଞ୍ଚାଇବାକୁ ଦୌଡ଼ି ଆସିଥିଲେ, କିନ୍ତୁ ପ୍ରମୋଦ ତିୱାରୀ ଓ କଂଗ୍ରେସ ବିଧାୟିକା ଆରାଧନା ମିଶ୍ର ଓ କଂଗ୍ରେସ ପାର୍ଟିର କାର୍ଯ୍ୟକର୍ତ୍ତାମାନେ ତାଙ୍କୁ ହତ୍ୟା କରିବା ଉଦ୍ଦେଶ୍ୟରେ ଆକ୍ରମଣ କରିଥିଲେ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
